cab286fd1357a54f560f75e0e7e22c2b
**Τί είδους αναισθησία χρειάζεται για την αρθροσκόπηση του αγκώνα;**
ostoun.gr
2020.29
 Η αρθροσκόπηση του αγκώνα μπορεί να γίνει είτε με **γενική αναισθησία** (ο ασθενής κοιμάται καθ’ όλη την διάρκεια του χειρουργείου) ή με **περιοχική αναισθησία** με υπερκλείδιο μπλοκ. Η τελευταία παρέχει εξαιρετική αναλγησία που διαρκεί  αρκετές ώρες μετά το χειρουργείο. Αυτό είναι εξαιρετικό για τον ασθενή, αλλά σχετικό μειονέκτημα για το χειρουργό, διότι δε μας δίνει τη δυνατότητα να ελέγξουμε άμεσα μετεγχειρητικά τη λειτουργικότητα των νεύρων. Μπορεί να χρησιμοποιηθεί επικουρικά για τον έλεγχο του πόνου στην αίθουσα ανάνηψης, αφού ο χειρουργός ελέγξει την ακεραιότητα των νεύρων του χειρουργημένου σκέλους.
3bfb82ae954a860fc0b531c4c0c31598
**Πώς γίνεται η αρθροσκόπηση του αγκώνα;**
ostoun.gr
2020.29
Ο ασθενής τοποθετείται στο χειρουργικό κρεβάτι σε κατάλληλη θέση ώστε ο χειρουργός να έχει πρόσβαση στην περιοχή του αγκώνα. Μπορεί να τοποθετηθεί σε πλάγια θέση, ή σε πρηνή (μπρούμυτα), αναλόγως της τεχνικής του χειρουργού. ο Δρ Β.Κ.Φωτόπουλος προτιμά την τοποθέτηση του ασθενούς σε πρηνή θέση.

81a428f12858033c4c47d7457187ea11
**Ποια είναι τα πλεονεκτήματα της αρθροσκόπησης του αγκώνα;**
ostoun.gr
2020.29
Τα πλεονεκτήματα της αρθροσκόπησης του αγκώνα είναι:
* **μηδαμινός** τραυματισμός στα μαλακά μόρια της άρθρωση (με προσοχή πάντα στα διερχόμενα νεύρα),
* **αναίμακτη** επέμβαση,
* **λεπτομερής** έλεγχος και εξέταση του εσωτερικού της άρθρωσης, καθώς με το αρθροσκόπιο μπορούμε να δούμε οποιαδήποτε περιοχή της άρθρωσης και μάλιστα σε μεγέθυνση **5-10 φορές** μεγαλύτερη από την πραγματικότητα,
* διενέργεια **λεπτών χειρουργικών χειρισμών** που με ανοικτές μεθόδους δε θα ήταν εφικτές. Αυτό οδηγεί σε άριστα μετεγχειρητικά αποτελέσματα.
* **λιγότερος** μετεγχειρητικός πόνος και
* **ταχύτερη** μετεγχειρητική αποκατάσταση


